Meldingen fra Irans udenrigsminister kommer som reaktion på, at USA har udført et missilangreb nær den internationale lufthavn i Iraks hovedstad, Bagdad.

Læs også : USA dræber general fra Irans Revolutionsgarde i missilangreb

Her er blandt andre den højtstående iranske general dræbt.

'Vi vil afkræve forfærdelig hævn'

Soleimani var øverstkommanderende for Quds-styrkerne, som er en særlig enhed af elitesoldater under Irans Revolutionsgarde, som er landets sikkerhedsstyrke.

Den tidligere leder af Irans Revolutionsgarde Mohsen Rezai skriver på Twitter, at USA kan forvente, at Iran vil hævne angrebet.

- Soleimani har sluttet sig til sine martyr-brødre, men vi vil afkræve forfærdelig hævn over USA, skriver Mohsen Rezai.

Irans øverste sikkerhedsråd mødes i dag for at drøfte det 'kriminelle' angreb, oplyser Keyvan Khosravien, talsmand for sikkerhedsrådet, ifølge Reuters.

Kongressen ikke orienteret

I USA bliver nyheden modtaget med både glæde og frygt.